Rhaglen Hyfforddiant a Datblygiad Ar-lein Llysgenhadon Gŵyr

Mae llawer o'r gymuned wledig yn goroesi oherwydd bod twristiaeth wedi'i hintegreiddio i'r sector hwnnw. Nod y prosiect hwn yw sicrhau bod profiad yr ymwelydd mor bleserus â phosib. Diben  hyfforddi llysgenhadon twristiaeth lleol yw gwella profiad ymwelwyr gyda gwybodaeth leol ac argymhellion. Gall llysgenhadon fod yn breswylwyr, yn fusnesau, yn weithwyr neu’n unrhyw un sy'n ymgysylltu'n uniongyrchol ag ymwelwyr â'r ardal. Mae Rhaglen Llysgenhadon Gŵyr yn rhaglen hyfforddi newydd a gwell, a fydd yn ehangu ar waith da'r rhaglen beilot lwyddiannus drwy ddarparu rhaglen hyfforddi estynedig ddigidol. Bydd y rhaglen hon yn atgyfnerthu'r rhwydwaith presennol ac yn caniatáu ehangu'r cynllun o ystyried y pwyntiau dysgu allweddol yn y peilot. Bydd llysgenhadon hefyd yn cael cyfle i gwblhau modiwlau arbenigol fel addasrwydd i bobl anabl; hanes a threftadaeth; a natur, bywyd gwyllt, a'r amgylchedd.

**Y prif nodau ac amcanion:**

* Drwy wella profiad ymwelwyr gyda llysgenhadon gwybodus, cyfeillgar yn y mannau cywir, mae'r prosiect yn bwriadu annog twristiaeth a gwariant mynych a fydd o fudd i'r economi wledig.
* Bydd hyfforddiant llysgenhadon digidol a gwybodaeth am adnoddau yn cynnwys cludiant cyhoeddus, gwybodaeth am gerdded a beicio, a bydd yn defnyddio gwefan prosiect a ariennir gan y RhDG, 'Bae Abertawe Heb Gar', fel deunydd cyfeirio fel y gall llysgenhadon argymell opsiynau teithio gwledig a chynaliadwy i ymwelwyr.
* Bydd y rhaglen yn helpu preswylwyr, busnesau ac ymwelwyr i werthfawrogi'r rhanbarth yn llawn a chael gwell ymdeimlad o ardal Gŵyr - ei hanes a'i chynnig unigryw. Bydd Rhaglen Llysgenhadon Gŵyr yn galluogi ei gyfranogwyr i wybod llawer am yr ardal, ei harferion, ei thraddodiadau amrywiol a'r golygfeydd hardd sy'n gwneud Gŵyr yn un o'r ardaloedd mwyaf poblogaidd yng Nghymru. Bydd llysgenhadon yn gallu dangos y llwybrau gorau o amgylch Gŵyr i ymwelwyr er mwyn osgoi teithiau diangen a thagfeydd traffig, yn ogystal â thrafod y lleoedd gorau i ddod o hyd i'n cynigion bwyd mwyaf eiconig.

**Gwybodaeth am y prosiect:**

|  |  |
| --- | --- |
| Cyfanswm cost y prosciect: | £42,962 |
| Cyfanswm yr arian gan yr UE/Llywodraeth Cymru: | £29884.40 |